**Csongrád VárosPolgármesterétől**

**„M”**

**Száma:**

**Témafelelős:** Harangozóné Pálnok Orsolya

***ELŐTERJESZTÉS***

**Csongrád Városi Önkormányzat Képviselő-testületének**

**2020. február 20.-ai ülésére**

**Tárgy:** Javaslat a Tisza-menti virágzás elnevezésű, az EFOP 3.9.2-16-2017-00005 kódszámú projekt keretein belül „Képzésben résztvevők részére nyújtott pénzbeli juttatások szabályzata” módosítására

**Tisztelt Képviselő-testület!**

Csongrád Városi Önkormányzat 2018. január 01 és 2020.12.31 között hajtja végre a Tisza-menti virágzás elnevezésű EFOP – 3.9.2-16-2017-00005 kódszámú projektjét. A projekt célterülete Csongrád, Felgyő, Csanytelek, Tömörkény és Tiszasas települések közigazgatási területe. A projektmunkában 10 szervezet vesz részt konzorciumi partnerként.

**A projekt céljai:**

A „Tisza-menti virágzás” elnevezésű projektünk legfőbb célja a területi különbségek és különösen a településméretekből adódó társadalmi hátrányok komplex megközelítéssel történő, a helyi igényeken alapuló csökkentése a humán közszolgáltatások tekintetében, valamint a minőségi közszolgáltatásokhoz való hozzáférés javítása elsősorban a köznevelés, a felsőoktatás, a felnőttoktatás által biztosított informális és nem formális tanulás területén, a helyi tudástőke gyarapítása érdekében.

A projekt elsősorban két célcsoport számára biztosít képzéseket.

**1.** A települési önkormányzatok által fenntartott alapszintű humán közszolgáltatásokban dolgozó szakemberek esetében **120 fő humán közszolgáltató számára terveztünk képzéseket megvalósítani.**

**2.** Az alacsony iskolai végzettségű személyekfoglalkoztathatóságra való felkészítésének, munkaerő-piaci eszközökben való részesedésének és munkaerő-piacon való megjelenésének elősegítése érdekében **380 fő számára terveztünk képzéseket megvalósítani.**

A konzorcium a képzésben résztvevők számára, az együttműködés elősegítése, a tanulói lemorzsolódás csökkentése érdekében pénzbeli juttatásként támogatást folyósít. Az erről szóló szabályzatot Csongrád Városi Önkormányzat Képviselő – testülete 2019. december 19-én fogadta el a 238/2019. (XII. 19.) számú határozatával.

Jelen előterjesztésben az elfogadott szabályzat módosítására teszünk javaslatot.

A szabályzat módosításának indoka: A megvalósítás során többször is ütköztünk abba az akadályba, hogy a célcsoporttagoknak nem tudjuk a támogatást utalás formájában eljuttatni, mivel többen nem rendelkeznek bankszámlával. A kifizetések teljesítése érdekében a szabályzatban módosításra kerültek az eljárási szabályok, amely módosítások Képviselő – testületi elfogadását követően, lehetőség lesz a készpénzes kifizetési módra is. E mellett a kifizetéseket a megnövekedett munkaterhelés miatt, csak a képzést elvégzését követő hónap végéig tudjuk biztosan eljuttatni a célcsoporthoz, ami szintén módosításra került a szabályzatban.

Fentiek alapján a „Tisza – menti virágzás Képzésben résztvevők részére nyújtott pénzbeli juttatások szabályzatának módosítására teszek javaslatot.

Kérem a Tisztelt Képviselő-testületet, hogy az előterjesztést vitassa meg és a határozati javaslatot fogadja el.

**Határozati javaslat**

Csongrád Városi Önkormányzat Képviselő-testülete megtárgyalta a „Javaslat a Tisza-menti virágzás elnevezésű, az EFOP 3.9.2-16-2017-00005 kódszámú projekt keretein belül” Képzésben résztvevők részére nyújtott pénzbeli juttatások szabályzata” módosítása ” című előterjesztést és az alábbi döntést hozza:

1. A Képviselő-testület a „Tisza – menti virágzás” Képzésben résztvevők részére nyújtott pénzbeli juttatások Szabályzatának módosításával egytért a Szabályzatmódosítást elfogadja.

2. A Képviselő – testület felhatalmazza a Polgármestert, hogy a Szabályzatban foglaltak szerint eljárjon.

Határidő: azonnali

Felelős: Bedő Tamás polgármester

Erről jegyzőkönyvi kivonaton értesítést kap:

1. a képviselő-testület tagjai
2. Harangozóné Pálnok Orsolya

Csongrád, 2020.02.12.

Bedő Tamás

polgármester